Diari Oficial de la Generalitat Valenciana


Sumari del DOGV 10555, del 28-02-2025 (2025/3452)

RESOLUCIÓ de 21 de febrer de 2025, de la Direcció General de Funció Pública, per la qual es deroguen les borses d’ocupació temporal amb una vigència superior al límit legal establit.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   10680

Data del DOGV
:   28-02-2025

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2025/3452

CVE
:   CCFN-D-4553-8329

Data del document
:   21-02-2025

Organisme emissor
:   Conselleria de Justícia i Administració Pública

Tipus de document
:   Resolució

Anàlisi jurídica

 Descriptors 

:   * concurs administratiu

L’article 2.3 de l’Orde 18/2018, de 19 de juliol, de la Conselleria de Justícia, Administració Pública, Reformes Democràtiques i Llibertats Públiques, sobre regulació de les borses d’ocupació temporal per a proveir provisionalment llocs de treball de l’Administració de la Generalitat (DOGV 8343, 20.07.2018), establix una vigència màxima de les borses d’ocupació temporal de deu anys.

Comprovada l’existència de borses d’ocupació temporal, gestionades per este centre directiu, que es van constituir fa més de deu anys, atenent la nova estructura i ordenació de la funció pública valenciana recollida en la Llei 4/21, de 16 d’abril, de la funció pública valenciana, amb cossos, escales, agrupacions de llocs de treball amb requisits d’accés diferents dels exigits en la normativa anterior, es considera necessari posar fi a la vigència d’estes.

D’acord amb això, esta Direcció General de Funció Pública, oïda la Comissió de Seguiment de Borses d’Ocupació Temporal, en l’exercici de les competències previstes en l’article 12 del Decret 28/2025, de 18 de febrer, d’aprovació del Reglament orgànic i funcional de la Conselleria de Justícia i Administració Pública,

RESOLC

*Primer*

Derogar la vigència de les borses d’ocupació temporal que s’indiquen en l’annex I de la present resolució per excedir el límit legal establit de deu anys.

*Segon*

Disposar la publicació de la present resolució en el *Diari Oficial de la Generalitat Valenciana*.

*Tercer*

La data d’efectes de la present resolució serà l’endemà de la publicació en el *Diari Oficial de la Generalitat Valenciana*.

Contra la present resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptats a partir de l’endemà de la publicació; així mateix, amb caràcter potestatiu, es podrà interposar un recurs de reposició en el termini d’un mes des de l’endemà de la publicació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjuí que les persones interessades puguen exercir, si és el cas, qualsevol altre que consideren procedent.

  

València, 21 de febrer de 2025

Javier Lorente Gual

Director general de Funció Pública

Esta disposició conté annexos. Consulteu-ne la versió en PDF.